- 7 -

2. ปัจจัยความเสี่ยง

1) ความเสี่ยงเกี่ยวกับการผลิต

 กรณีบริษัทฯ พึ่งพาผู้ผลิตรายใหญ่น้อยราย

บริษัทฯ มีผู้ผลิตสินค้ารายใหญ่เพียง 1 - 2 รายในแต่ละกลุ่มผลิตภัณฑ์
หากมีปัจจัยที่ทำให้บริษัทผู้ผลิตไม่สามารถผลิตให้ได้ในปริมาณ
และเวลาตามที่กำหนดไว้ย่อมส่งผลกระทบต่อยอดขายและโอกาสทางการตลาด

- มาตรการป้องกัน

1. ฝ่ายผลิตภัณฑ์ได้จัดทำ Interface Agreement
กับบริษัทผู้ผลิตเพื่อเป็นการรับประกันที่จะส่งสินค้าตามเป้าหมายในเวลาที่กำหนด
บริษัทผู้ผลิตเหล่านั้นล้วนแต่เป็นบริษัทที่บริหารงานตามนโยบาย ISO 9002

ซึ่งจะได้รับผลกระทบกับความน่าเชื่อถือ และธุรกิจของบริษัทเองในกรณีที่ไม่สามารถจัดส่งสินค้าได้

2. บริษัทผู้ผลิตเหล่านี้ล้วนก่อตั้งขึ้นด้วยนโยบายการสนับสนุนซึ่งกันและกัน และเป็นบริษัทในเครือ

สหพัฒน์ด้วยกัน เพื่อเสริมสร้างความแข็งแกร่งของกันและกันในการแข่งขันอยู่แล้ว
มีการทำงานร่วมกันด้วยความสัมพันธ์ลึกซึ้งยาวนาน โดยประสานแผนงานกันอย่างสม่ำเสมอต่อเนื่อง
ทำให้ทราบปัจจัยที่จะมีผลต่อการผลิตและสามารถวางแผนร่วมกันในการแก้ปัญหาอย่างทันท่วงที

3. มีการทำงานเป็นทีมระหว่างผู้ผลิตและฝ่ายผลิตภัณฑ์มากขึ้นในรูปแบบ One Body
ตั้งแต่การประชุมเกี่ยวกับปัจจัยต่างๆ ในการเตรียม Supply สินค้า การวางแผน
และการวางเป้าหมาย Order สินค้า ทำให้มีความแม่นยำในการประเมินจำนวนระยะเวลายิ่งขึ้น
รวมทั้งการแก้ไขสถานการณ์ร่วมกันทันทีกรณีที่มีการขายเพิ่มขึ้นมากจนป้อนสินค้าไม่ทัน

2) ความเสี่ยงเกี่ยวกับการบริหารสินค้าในร้านค้า

เนื่องจากปัจจุบัน ร้านค้าที่จำหน่ายสินค้าของบริษัท ประสบปัญหาเกี่ยวกับสต๊อคมีสินค้าเกินความต้องการของลูกค้า และไม่มีสินค้าจำหน่ายเมื่อลูกค้าต้องการ หรือแม้แต่ไม่มีสินค้าตรงความต้องการของลูกค้า

ในร้านค้านั้น ๆ ซึ่งมีผลกระทบต่อยอดขาย และโอกาสทางการตลาด

- มาตรการป้องกัน

1. บริษัทฯ ใช้เทคโนโลยี IT เข้ามาช่วยเพิ่มศักยภาพในการบริหาร โดยสร้างระบบ Quick

Response Marketing System : QRMS เพื่อใช้บริหารสินค้าและสต๊อคอย่างมีประสิทธิภาพ
ด้วยระบบ QRMS นี้ บริษัทฯ สามารถติดตามยอดขายและสต๊อคสินค้าเป็นรายวันในทุกร้านค้า
ข้อมูลที่ได้นำมาวิเคราะห์ความต้องการของตลาด ติดตามความเคลื่อนไหวของสินค้า
เพื่อลดการสูญเสียโอกาสในการขาย สามารถเปิดสินค้าได้
อย่างถูกต้อง รวดเร็ว ตรงกับความต้องการของตลาด และสามารถปรับเปลี่ยนแผนงานการผลิต
เพื่อบริหาร
การผลิตและการจำหน่ายอย่างมีประสิทธิภาพ

2. บริษัทฯ สร้างระบบเติมสินค้าอัตโนมัติ (Auto Replenishment ) เพื่อนำระบบ QRMS
มาประยุกต์

ใช้อย่างมีประโยชน์และเต็มประสิทธิภาพในการบริหารสินค้าในร้านค้าให้สมบูรณ์มากยิ่งขึ้น
โดยระบบเติมเต็มสินค้าอัตโนมัตินี้จะนำข้อมูลการขายสินค้าแต่ละ SKU ในแต่ละร้านค้า
ผ่านสูตรการคำนวณทางสถิติเพื่อพยากรณ์

- 8 -

การเติมเต็มสินค้าเข้าร้านค้าต่อวัน
เพื่อให้มีสินค้าตรงตามความต้องการของลูกค้าด้วยปริมาณที่เหมาะสม ทำให้หน้าร้านมี Stock
ที่สมดุลกับการขาย ไม่มีสินค้ามากเกินไป และช่วยลดการสูญเสียโอกาสในการขาย

3. ปีนี้บริษัทฯ มีนโยบายในการบริหารสต๊อคสินค้าโดยใช้วิธีการควบคุมวงเงินการสั่งซื้อสินค้า
เป็นนโยบายของบริษัทในการบริหารควบคุมการสั่งซื้อเชิงรุก
โดยสามารถบริหารจัดการการจัดซื้อต่างๆ เพื่อให้มีสินค้าในปริมาณที่เพียงพอต่อการขาย
ไม่มีมากจนทำให้เกิดสินค้าคงค้างสต๊อคเกินความจำเป็น
และยังส่งผลให้สินค้าต่างๆที่จำหน่ายให้กับลูกค้าเป็นสินค้าสดใหม่ที่เพิ่งผลิตอีกด้วย

3) ความเสี่ยงเกี่ยวกับช่องทางการจัดจำหน่าย

บริษัทฯ ดำเนินธุรกิจโดยการขายผ่านช่องทางหลัก คือ ห้างสรรพสินค้าเป็นส่วนใหญ่ และมีจำนวน
Discount Store เป็นส่วนน้อย ซึ่งเป็นช่องทางที่มีการขยายตัวมาก ทั้งกรุงเทพฯ และต่างจังหวัด

- มาตรการป้องกัน

1. บริษัทฯ มีนโยบายขยายการขายเข้าไปใน Discount Store ให้มากขึ้น และใช้วิธี Launch
New
Product เฉพาะช่องทางนี้เพื่อให้เหมาะสมกับความต้องการและกำลังซื้อของกลุ่ม Discount
Store แนวทางนี้

ใช้กับกลุ่มผลิตภัณฑ์เครื่องสำอางเป็นส่วนใหญ่ รวมถึงการ Launch Brand
ใหม่ที่มีราคาและคุณภาพตรงตามความต้องการของกลุ่มเป้าหมาย
โดยเฉพาะกลุ่มผลิตภัณฑ์เสื้อผ้าซึ่งเน้นที่รูปแบบและสีสันตามแฟชั่นเป็นหลัก

2. ขยาย Outlet ในรูปลักษณะ ICC บริหารจัดการเอง ในรูปแบบ Specialty Store
เพื่อลดการพึ่งพาในห้างสรรพสินค้าใหญ่ๆ

4) ความเสี่ยงเกี่ยวกับพฤติกรรมผู้บริโภค ( Customer Behavior ) ที่เปลี่ยนไป

พฤติกรรมของผู้บริโภคในปัจจุบันเปลี่ยนแปลงไปมาก ผู้บริโภคมีความจงรักภักดีต่อแบรนด์สินค้าน้อยลง
สิ่งแวดล้อมต่างๆ การสื่อสารที่แปลกใหม่ รวดเร็ว กว้างขวางแบบ Globalization รวมถึงธุรกิจ
และบริการที่เข้ามามีอิทธิพลต่อการใช้จ่ายของผู้บริโภค ทำให้ผู้บริโภคมีพฤติกรรม “
บริโภคนิยมตามกระแส ”

สูงมาก อีกทั้งความไม่แน่นอนทางการเมือง
ทำให้ผู้บริโภคเกิดความพิถีพีถันในการจับจ่ายใช้สอยมากขึ้น

ส่งผลให้เกิดสภาวะการแข่งขันรุนแรงมากขึ้น

- มาตรการป้องกัน

บริษัทฯ มุ่งเน้นพัฒนาผลิตภัณฑ์ที่มีคุณภาพดี ในราคาที่เหมาะสม เพื่อรองรับความต้องการของ

ผู้บริโภคเฉพาะกลุ่มมากขึ้น สร้างความรู้สึกที่ดีให้อยู่ในใจของผู้บริโภค
ขณะเดียวกันยังสร้างแรงกระตุ้นทางการตลาดที่น่าสนใจอย่างต่อเนื่อง
และตรงกับกลุ่มเป้าหมายเฉพาะ เพื่อรักษาฐานลูกค้า และขยายฐานลูกค้าใหม่ที่
อยากทดลองใช้มากขึ้น รวมถึงการมีระบบลูกค้าสมาชิก ( Customer Relation Management )
ที่แข็งแกร่ง

คือ His & Her Member

5) ความเสี่ยงจากนโยบายเปิดเสรีทางการค้าของภาครัฐ

จากนโยบายการเปิดการค้าเสรีของภาครัฐ ในอนาคตภาษีนำเข้าสินค้าสำเร็จรูปลดลงหรือเป็นศูนย์

ซึ่งทำให้สินค้าจากต่างประเทศสามารถเข้ามาในตลาดประเทศไทยมากขึ้น ทั้งสินค้าที่เป็นแบรนด์เนม
และ

สินค้าราคาถูกจากประเทศจีน ในอนาคตเครื่องสำอางไทยต้องเข้าสู่มาตรฐาน ASEAN GMP
ภายใต้ข้อตกลง

- 9 -

ว่าด้วยความร่วมมือระหว่างอาเซียน 10 ประเทศ
กำหนดวิธีการผลิตที่ดีของเครื่องสำอางให้เป็นมาตรฐาน

เดียวกัน โดยมีผลบังคับใช้ตั้งแต่ 1 มกราคม 2551 ทั่วอาเซียน
ทำให้ผู้ประกอบการในไทยต้องเตรียมตัวให้พร้อมในทุกด้าน
และต้องเพิ่มต้นทุนในการปรับตัวให้รองรับกับมาตรฐานดังกล่าว

ผลกระทบ

ทำให้เกิดสภาวะการแข่งขันทางการตลาดที่รุนแรงขึ้น แต่ผลกระทบที่เกิดขึ้นต่อบริษัท
ไม่น่าจะเกิดขึ้นมาก

- มาตรการป้องกัน

1. ด้านผลิตภัณฑ์ของบริษัท : มีการพัฒนาคิดค้นนวัตกรรมใหม่ๆ เข้าสู่ตลาดอย่างต่อเนื่อง
โดยได้รับการสนับสนุนจากผู้ผลิตรายใหญ่ของประเทศ (กลุ่มบริษัทในเครือ)
พัฒนาวัตถุดิบครบวงจรด้วยอุตสาหกรรมต้นน้ำ รวมถึงมีการวิจัย และพัฒนา ( Research &
Development ) อย่างต่อเนื่อง ทำให้สินค้าได้รับมาตรฐานสากล ในขณะเดียวกันบริษัทฯ
ได้ให้ความสำคัญกับการวิจัยผู้บริโภคเพิ่มมากขึ้น และทำการสำรวจผลการตอบสนองความต้องการ
และความพึงพอใจของกลุ่มเป้าหมาย ที่มีต่อผลิตภัณฑ์ของบริษัทอย่างต่อเนื่อง
เพื่อตอบสนองความต้องการทำให้ผู้บริโภคเกิดความมั่นใจและคุ้มค่าในการซื้อผลิตภัณฑ์ของบริษัท

2. บริษัทฯ มีความได้เปรียบในการพัฒนาต้นทุนของผลิตภัณฑ์ ทำให้สามารถสร้างกิจกรรมการตลาด
ที่เฉพาะเจาะจง และการสื่อสารที่แปลกใหม่เข้าถึงกลุ่มเป้าหมายได้ดีกว่า โดยใช้งบโฆษณา
ประชาสัมพันธ์ อย่างมีประสิทธิภาพและคุ้มค่า

3. มีความสัมพันธ์ที่ดีกับบริษัทคู่ค้าอย่างต่อเนื่องยาวนาน
ทำให้เข้าสู่ช่องทางการจำหน่ายได้มากกว่าและหลากหลายกว่า

4. บริษัทฯ ติดตั้งระบบคอมพิวเตอร์ออนไลน์ ในเคาน์เตอร์ขายทุกจุดทั่วประเทศ
เพื่อสามารถรวบรวมข้อมูลการขายที่เกิดขึ้นทันที ( ระบบ Real Time )
ทำให้สามารถบริหารการขายที่ครอบคลุมทั่วประเทศอย่างคล่องตัว รวดเร็ว
และสามารถบริหารสินค้า ให้ตอบสนองความต้องการของลูกค้าในแต่ละพื้นที่ ภูมิภาค

ได้อย่างแม่นยำมีประสิทธิภาพมากขึ้น

5. บริษัทฯ สามารถใช้ประโยชน์จากการลดภาษีสินค้านำเข้า โดยการจัดหาสินค้า
หรือวัตถุดิบจากประเทศเขตการค้าเสรี เช่น ประเทศจีน ซึ่งทำให้บริษัทฯ
สามารถพัฒนาต้นทุนของผลิตภัณฑ์ได้ดียิ่งขึ้นมีประสิทธิภาพมากขึ้น

6) ผลกระทบจากมาตรฐานการบัญชี

จากมาตรฐานการบัญชี ฉบับที่ 36 เรื่องการด้อยค่าสินทรัพย์ บริษัทฯ
มีขาดทุนจากการด้อยค่าเงินลงทุน 28.89 ล้านบาท
และกำไรจากการกลับบัญชีรายการขาดทุนจากการด้อยค่าเงินลงทุน 0.56 ล้านบาท ปรากฏอยู่ใน
งบกำไรขาดทุน

จากมาตรฐานการบัญชี ฉบับที่ 40 เรื่องการบัญชีสำหรับเงินลงทุนในตราสารหนี้และตราสารทุน
บริษัทฯ
มีกำไรที่ยังไม่เกิดขึ้นจริงจากการปรับราคาหลักทรัพย์ 1,571.11 ล้านบาท
ปรากฏอยู่ในส่วนของผู้ถือหุ้นในงบดุล

หากนำรายการทั้ง 2 มารวมกันแล้วพบว่า บริษัทฯ มีผลกำไรจากการปรับราคาหลักทรัพย์
1,571.11
ล้านบาท และกำไรจากการกลับบัญชีรายการขาดทุนจากการด้อยค่าเงินลงทุน 0.56 ล้านบาท รวม
1,571.67

ล้านบาท สูงกว่าขาดทุนจากการด้อยค่าเงินลงทุน 28.89 ล้านบาท เป็นจำนวน 1,542.78
ล้านบาท

- 10 -

7) การลงทุน

 บริษัทฯ ร่วมลงทุนในกิจการของบริษัทในเครือจำนวน 143 บริษัท ในสัดส่วนการถือหุ้นไม่เกินร้อยละ 

20 ของทุนจดทะเบียนของบริษัทนั้น ๆ มีการถือหุ้นในลักษณะไขว้กันหรือย้อนกลับระหว่างบริษัทในเครือ บริษัทฯ ไม่มีอำนาจควบคุมกิจการในบริษัทที่ลงทุน การบริหารงานของบริษัทดังกล่าวขึ้นอยู่กับคณะกรรมการของแต่ละบริษัท

ในการบริหารและตัดสินใจการลงทุนของบริษัทเป็นไปในลักษณะของการร่วมลงทุนในธุรกิจที่เกี่ยวเนื่องกันหรือเอื้อประโยชน์ต่อกันรวมทั้งเป็นการลงทุน
เพื่อกระจายความเสี่ยง

บริษัทฯได้รับผลตอบแทนจากการลงทุนในรูปของเงินปันผล ถ้าบริษัทลงทุนใดขาดทุน
บริษัทฯจะบันทึกตั้งค่าเผื่อผลขาดทุนจากการด้อยค่าเงินลงทุนไว้ในงบกำไรขาดทุนของบริษัท
โครงสร้างการถือหุ้น

ดังกล่าวไม่มีผลกระทบต่อการรับรู้ส่วนแบ่งรายได้ของบริษัทและไม่ทำให้เกิดความแตกต่างจากที่รับรู้ใน

งบการเงินในปัจจุบัน

บริษัทฯ มีมาตรการในการป้องกันความเสี่ยงจากการลงทุน โดยแต่งตั้งบุคคลซึ่งอยู่ในบริษัทที่ร่วม

ลงทุนหรืออยู่ในบริษัทที่ทำธุรกิจที่เกี่ยวเนื่องกับกิจการที่ลงทุนเป็นศูนย์ดูแลเงินลงทุน
คอยติดตามตรวจสอบงบ และข้อมูลสถานการณ์ของบริษัทที่ลงทุน
เพื่อทราบปัญหาที่เกิดขึ้นและรายงานให้บริษัทและผู้ถือหุ้นในกลุ่มทราบปีละครั้ง
และรายงานทันทีที่เกิดเหตุการณ์ผิดปกติหรือวิกฤติ เพื่อช่วยกันหาแนวทางแก้ไข

อีกทั้งในการประชุมคณะกรรมการบริษัทและคณะกรรมการบริหาร
ประชุมอย่างสม่ำเสมอในผลการดำเนินงานของกิจการที่บริษัทลงทุนอยู่ โดยเน้นย้ำในธุรกิจที่ขาดทุน
และหาวิธีการที่ทำให้บริษัทนั้นๆ ได้หลุดพ้นจากธุรกรรมที่ขาดทุน เพื่อผลกำไรที่ยั่งยืนในธุรกิจนั้นๆ

 8) การให้กู้ยืมเงินและค้ำประกัน

บริษัทฯ มีนโยบายที่จะลดความเสี่ยงในภาระทั้ง 2 ประเภทให้มีปริมาณที่ลดลง และเพื่อให้บริษัท

ในเครือสามารถยืนหยัดอยู่ได้ด้วยความสามารถของตัวบริษัทเอง บริษัทฯ
ได้ลดวงเงินค้ำประกันที่เกินจำเป็นลงและรวมทั้งให้บริษัทในเครือผู้มีหน้าที่รับผิดชอบตามสายธุรกิจเป็นผู้ค้ำประกันวงเงินสินเชื่อแทนบริษัท
อีกทั้งได้ลดการให้กู้ยืมลงโดยให้แต่ละบริษัทเป็นผู้กู้ยืมเงินโดยตรงจากสถาบันการเงินเอง

ณ 31 ธันวาคม 2551 บริษัทฯ มีเงินให้กู้ยืมแก่บริษัทในเครือและบริษัทที่มีธุรกิจต่อกันรวม 5 บริษัท
จำนวนเงิน 439.641 ล้านบาท และมีภาระค้ำประกันจำนวน 14 บริษัท เป็นเงิน 326.352
ล้านบาท รวมเป็นเงิน 765.993 ล้านบาท เปรียบเทียบกับปี 2550 รวมเป็นเงิน 460.328
เพิ่มขึ้น 305.665 ล้านบาท ซึ่งเพิ่มขึ้นเป็นปีแรกหลังจากปี 2543 เป็นต้นมา
เพื่อสนับสนุนบริษัทในเครือ บริษัท สยาม โซเคอิ จำกัด จำนวนเงิน 150.00 ล้านบาท
ในด้านพัฒนาอสังหาริมทรัพย์ และบริษัท เอราวัณสิ่งทอ จำกัด จำนวนเงิน 255.15 ล้านบาท
ในด้าน Supply Chain ของสิ่งทอสำเร็จรูป